Ипатьевский һәм Радзивилловский йылъяҙмалары хәбәрҙәрендә 862 йылда Ладожка йылғаһының Волховҡа ҡойған урынында бында кенәзлеккә саҡырылған Рюрик ағас ҡәлғә төҙөтә, унда дружинаһы менән бергә үҙе урынлаша. Был Рюриктың Волхов йылғаһы буйлап көньяҡҡа, Рюрик ҡаласығына, күсеүенән алда була. Йылъяҙмаларҙа датаны билдәләләүҙәге хаталарҙы күҙаллалағанда ла, был йыл археология буйынса танылған мәғлүмәт булып тора. Шулай итеп, беренсе урында ағас ҡәлғәнең нығытмалары бары тик IX быуаттың 60 -сы йылдарында төҙөлгән. Шул ваҡытта ғы нығытма ултыраҡтың бер өлөшөн генә һаҡлаған, сөнки ул тәүҙә бары тик кенәз дружинаы өсөн генә хеҙмәт иткән. Олег Вещий идаралыҡ иткән саҡта, IX—X быуаттар сиктәрендә, ағас ҡәлғә нығытма урынына таш ҡәлғә төҙөлгән, ул шул ваҡыттағы көнбайыш европа оборона ҡоролмаларына оҡшаш булған.